จับหญิงไทย-แก๊งยุ่น ร่วมค้ามนุษย์ หลอกสาวเขมร บังคับขายกาม
ตร.บุกขยายผล มีสาวไทยอีก10,ตำรวจญี่ปุ่นบุกทลายแหล่งค้ากาม เปิดเป็นร้านอาหารบังหน้า ช่วย 7 สาวกัมพูชา หลัง 1 ในจำนวนนี้โพสต์เฟซบุ๊กขอความช่วยเหลือโดยจับผู้ต้องสงสัยได้ 3 คน เป็นชายชาวญี่ปุ่น 2 และผู้หญิงไทย 1 ตั้งข้อหาค้ามนุษย์และล่อลวงผู้หญิงมาค้ากามในญี่ปุ่น พร้อมขยายผลค้นบ้านพักพบผู้หญิงไทยอีก 10 คน รอสอบสวนส่อตกเป็นเหยื่อเครือข่ายเดียวกัน,สำนักข่าวเอเอฟพีรายงานข่าวทลายแก๊งค้ามนุษย์ ในญี่ปุ่น เมื่อวันที่ 23 ม.ค.ว่า ตำรวจได้เข้าช่วยเหลือสาวชาวกัมพูชา 7 คน จากร้านอาหารแห่งหนึ่งในเมืองกุนมะ ทางตะวันตกเฉียงเหนือของกรุงโตเกียวเมื่อเดือนที่แล้ว หลังจากเหยื่อคนหนึ่งในจำนวน 7 คนนี้ ได้โพสต์ร้องขอความช่วยเหลือผ่านทางเฟซบุ๊ก ทำให้ ต่อมามีการเข้าตรวจค้นร้านอาหารข้างต้นดังกล่าว และจับกุมผู้ต้องสงสัยได้ 3 คน เป็นชายชาวญี่ปุ่น 2 คน และผู้หญิงไทยอีก 1 คน พร้อมตั้งข้อหาบังคับขู่เข็ญผู้หญิงชาวกัมพูชา 7 คน อายุ 20-36 ปี ให้ค้าบริการทางเพศ นอกจากนี้ ยังขยายผลไปตรวจค้นบ้านของผู้ต้องสงสัยทั้ง 3 คน พบผู้หญิงไทยอีก 10 คน อายุ 21-34 ปี อยู่ภายในบ้าน และอาจตกเป็นเหยื่อถูกแก๊งนี้ล่อลวงมาขายบริการทางเพศด้วย,โฆษกตำรวจญี่ปุ่นเผยว่า ผู้หญิงเหล่านี้ถูกควบคุมตัวไว้ในฐานความผิดเกี่ยวกับวีซ่า และหากได้รับ การตรวจพิสูจน์ยืนยันว่าเป็นเหยื่อแก๊งค้ามนุษย์ก็จะถูกปล่อยตัว,อย่างไรก็ดี ข่าวไม่ได้ระบุรายละเอียดอื่นๆ รวมทั้งชื่อของผู้หญิงไทยที่ถูกจับฐานต้องสงสัยร่วมขบวนการค้ามนุษย์ เช่นเดียวกับรายละเอียดของกลุ่มผู้หญิงไทย 10 คน ที่อาจตกเป็นเหยื่อขบวนการดังกล่าว,ข่าวระบุว่า ตามข้อมูลของกระทรวงต่างประเทศ กัมพูชาพบว่า ผู้หญิงชาวกัมพูชาทั้ง 7 คน ถูกล่อลวงไปทำงานที่ร้านอาหารที่ถูกตรวจค้นในเมืองกุนมะ เมื่อเดือน พ.ย.ปีที่แล้ว โดยเจ้าของร้านอาหารชาวญี่ปุ่นรับปากจะให้เงินเดือนสูงๆ รวมถึงจัดการให้หมดทั้งเรื่องวีซ่าและค่าตั๋วเครื่องบิน ขณะที่กลุ่มสาวกัมพูชาผู้ตกเป็นเหยื่อ ให้การกับตำรวจด้วยว่า ก่อนตัดสินใจมา เจ้าของร้านบอกว่าจะให้เงินเดือน ประมาณเดือนละ 3,000 ดอลลาร์หรือประมาณ 105,000 บาท แต่เมื่อมาถึง กลับถูกบังคับให้ทำงานค้ากามแทน ด้านสื่อท้องถิ่นของญี่ปุ่นรายงานด้วยว่า ยังมีผู้ต้องสงสัยอีกหลายคนอยู่ระหว่างหลบหนีการจับกุม,ทั้งนี้ ประเทศญี่ปุ่นถือเป็นจุดหมายปลายทางของผู้หญิงจากกลุ่มประเทศอาเซียน ที่ต้องการหาเงิน หรือมีรายได้ที่ดีมาช้านาน แต่บ่อยครั้งมักถูกบังคับให้ขายบริการทางเพศ หรือไม่ก็เป็นแรงงานที่ถูกกดขี่และถูกจำกัดสิทธิ์ โดยเมื่อเดือน ส.ค.ปีที่แล้ว ทางการฟิลิปปินส์ได้ประกาศเตือนพลเมืองไม่ให้ลอบเข้าไปหางานทำในญี่ปุ่น เพราะเสี่ยงจะถูกล่อลวงเข้าสู่วงจรค้าบริการทางเพศ หรือไม่ก็ถูกบังคับใช้แรงงานเยี่ยงทาส,ขณะเดียวกัน รายงานประจำปีเรื่องค้ามนุษย์ของสหรัฐฯ เมื่อปี 2559 ระบุว่า ญี่ปุ่นยังเป็นประเทศที่เป็นจุดหมาย แหล่งและทางผ่านของขบวนการค้ามนุษย์ แม้มีการปราบปรามมากขึ้นในช่วงหลายปีที่ผ่านมา โดยขบวนค้ามนุษย์จะใช้วิธีควบคุมเหยื่ออย่างเข้มงวด ด้วยการใช้ข้อผูกมัดเรื่องหนี้สิน การข่มขู่ใช้ความรุนแรง รวมทั้งขู่กรรโชก ยึดพาสปอร์ต และข่มขู่เขย่าขวัญด้วยวิธีการต่างๆนานา ด้านข้อมูลล่าสุดจากสำนักงานตำรวจแห่งชาติญี่ปุ่นระบุว่า เมื่อปี 2558 ตำรวจญี่ปุ่นสามารถช่วยเหลือเหยื่อค้ามนุษย์ได้ 49 คน
ตำรวจญี่ปุ่นบุกทลายแหล่ง ค้ากาม เปิดเป็นร้านอาหารบังหน้า ช่วย 7 สาวกัมพูชา หลัง 1 ในจำนวนนี้โพสต์เฟซบุ๊กขอความช่วยเหลือโดยจับผู้ต้องสงสัยได้ 3 คน เป็นชายชาวญี่ปุ่น 2 และผู้หญิงไทย 1 ตั้งข้อหาค้ามนุษย์และล่อลวงผู้หญิงมาค้ากาม
ค้ามนุษย์,ล่อลวงผู้หญิงค้ากามในญี่ปุ่น,เมืองกุนมะ,ญี่ปุ่น,ข่าวหน้า1